Pielikums Nr.4
Iepirkuma līguma projekts

[bookmark: _Hlk94692587]LĪGUMS Nr. _________________

Valmierā							Datums skatāms laika zīmogā

[bookmark: _Hlk210204759]SIA “Valmieras ūdens”, reģ. nr. 44103033608, juridiskā adrese: Rūpniecības iela 50, Valmiera, Valmieras novads, LV-4201, tās ________________ personā, kas darbojas uz ______ pamata, turpmāk tekstā – Pasūtītājs, no vienas puses, un
 _________________________________________, reģistrācijas Nr.____________, adrese __________________________________, tās ________________ personā, kas darbojas uz ______ pamata, turpmāk tekstā – Izpildītājs, no otras puses, abi kopā, turpmāk – Puses, bet atsevišķi – Puse, pamatojoties uz tirgus izpētes “Notekūdeņu attīrīšanas iekārtu atūdeņoto dūņu savākšana, transportēšana un utilizēšana”, identifikācijas Nr. VŪ 27/2025, turpmāk – Iepirkums, rezultātiem un Izpildītāja iesniegto Piedāvājumu, izsakot savu brīvo gribu bez viltus, spaidiem un maldības, noslēdz šāda satura pakalpojumu līgumu, turpmāk – Līgums:
1. Līguma priekšmets un apjoms
1.1. Pasūtītājs pasūta, un Izpildītājs sniedz SIA “Valmieras ūdens” bioloģisko notekūdeņu attīrīšanas iekārtu (turpmāk – Valmieras BNAI) atūdeņoto dūņu savākšanas, transportēšanas un utilizēšanas pakalpojumus (turpmāk – Pakalpojums) saskaņā ar Tehnisko specifikāciju (Līguma 1.pielikums) un Izpildītāja iesniegto Tehnisko un Finanšu piedāvājumu (Līguma 2.pielikums).
1.2. Pasūtītājs uzkrāj notekūdeņu dūņas Valmieras BNAI teritorijā Grīšļu ielā 6, Valmierā, Valmieras novadā, izmantojot savus vai Izpildītāja rīcībā esošos konteinerus, kas piemēroti pārvadāšanai ar Izpildītāja transportu.
1.3. [bookmark: _Hlk207865926][bookmark: _Hlk210205223]Pasūtītāja uzkrātās dūņas kļūst par Izpildītāja īpašumu brīdī, kad Izpildītājs tās ir izvedis no Pasūtītāja teritorijas Grīšļu ielā 6, Valmiera, Valmieras novads.
1.4. Aptuvenais izvedamo atūdeņoto dūņu apjoms ir ar intensitāti aptuveni 3850 t/gadā (3600 t dūņas un 250 t tauku un eļļas maisījums), ar pieauguma vai samazinājuma amplitūdu ±10%. 
1.5. Izpildītājs Pakalpojumu veic regulāri katru dienu, saskaņojot izvešanas laiku ar Pasūtītāju. Pasūtītāja pārstāvis Līguma izpildes laikā ir Pasūtītāja BNAI būvinženieris: ____________, tālr. __________, _____________@valmierasudens.lv.
2. Līguma summa, apmaksas noteikumi un Pušu atbildība
1. 
2. 
2.1. Maksa par Pakalpojumu tiek noteikta __________ EUR bez PVN par vienu izvesto atūdeņoto dūņu tonnu (turpmāk – Līgumcena). Papildus tam Pasūtītājs veic pievienotās vērtības nodokļa samaksu atbilstoši tajā brīdī spēkā esošajai PVN nodokļa likmei. 
2.2. Samaksa par Pakalpojumu tiek veikta vienu reizi mēnesī par iepriekšējā mēnesī sniegto Pakalpojumu. 
2.3. Izpildītājs sagatavo rēķinu elektroniski un nosūta to uz Pasūtītāja e-pasta adresi: info@valmierasudens.lv. Elektroniski sagatavotais rēķins ir derīgs bez paraksta. Parakstot Līgumu, Pasūtītājs apliecina, ka piekrīt rēķinu saņemt elektroniski un apņemas nekavējoties ziņot Izpildītājam par izmaiņām e-pasta adresē.
2.4. Pasūtītājs apmaksā Izpildītāja saņemto rēķinu ar pārskaitījumu uz Izpildītāja norādīto bankas norēķinu kontu 10 (desmit) darba dienu laikā no attiecīgā rēķina saņemšanas dienas. Rēķinā jābūt norādītam Līguma numuram un datumam.
2.5. Pakalpojuma apmaksa tiek veikta par faktisko veiktā Pakalpojuma izpildes apjomu.
2.6. Ja Pasūtītājs nokavē savu no Līguma izrietošo saistību izpildi, tas maksā Izpildītājam līgumsodu 0,1% apmērā no kavētā maksājuma summas par katru saistību izpildes nokavējuma dienu, bet ne vairāk kā 10% no kavētā maksājuma summas.
2.7. Ja Izpildītājs nokavē paredzēto Pakalpojuma izpildi, tas maksā Pasūtītājam līgumsodu EUR 50 par katru nokavēto pakalpojuma izpildes reizi.
2.8. Ja Izpildītājs bez pamatota iemesla neveic Pakalpojuma izpildi, Pasūtītājs uz Izpildītāja rēķina nesniegtā Pakalpojuma vai tā daļas sniegšanai var pieaicināt trešo personu. Par trešās personas sniegtajiem Pakalpojumiem apmaksu sedz izpildītājs. No naudas summām, kas pienākas Izpildītājam, Pasūtītājam ir tiesības ieturēt ar nesniegtā Pakalpojuma vai tā daļas sniegšanu saistītās Pasūtītājam radušās izmaksas.
2.9. Līgumsoda samaksa neatbrīvo Puses no līgumsaistību izpildes. Līgumsoda piemērošana netiek uzskatīta par zaudējumu atlīdzību. Pasūtītājam ir tiesības ieturēt aprēķināto līgumsodu no jebkurām Izpildītājam izmaksājamām summām.
2.10. Gadījumā, ja Izpildītājs neievēro līguma noteikumus, nesniedz Pakalpojumu līgumā noteiktajā kārtībā un termiņā, Pasūtītājam ir tiesības vienpusēji atkāpties no Līguma, 10 (desmit) dienas iepriekš rakstiski par to paziņojot Izpildītājam.
2.11. Puses ir savstarpēji atbildīgas par Līgumā noteikto saistību neizpildi vai nepietiekošu to izpildi, saskaņā ar Latvijas Republikas normatīvajiem aktiem.
3. Līgumslēdzēju pušu tiesības un pienākumi
1. 
2. 
3. 
3.1. Izpildītāja tiesības un pienākumi: 
3.1.1. Izpildītājs, izmantojot savu transportu, regulāri nodrošina Pakalpojuma izpildi atbilstoši Tehniskajā specifikācijā noteiktajām prasībām.
3.1.2. Izpildītājs apņemas Pakalpojumu veikt augstā kvalitātē, uzņemoties pilnu atbildību par Latvijas Republikas normatīvo aktu ievērošanu Pakalpojuma izpildes laikā.
3.1.3. Izpildītājs ir atbildīgs par visu nepieciešamo atļauju un saskaņojumu saņemšanu Pakalpojuma izpildei.
3.1.4. Visas ar Pakalpojuma sniegšanu saistītās izmaksas sedz Izpildītājs. Izpildītājs, parakstot Līgumu, apliecina, ka Līgumcena ir aprēķināta, par pamatu ņemot visus Pakalpojuma izpildei nepieciešamos izdevumus, tajā skaitā darbaspēka izmaksas, transportēšanas izdevumus, transporta līdzekļa aprīkojuma, remonta un tehniskās apkopes izmaksas, nodokļu un nodevu (izņemot pievienotās vērtības nodokli) samaksu, un Pasūtītājam nekādi papildus maksājumi par Pakalpojumu nav jāveic.
3.1.5. Izpildītājam nav tiesību prasīt papildus samaksu no Pasūtītāja, ja līguma izpildes laikā tiek konstatēts, ka Izpildītājs Līgumcenā par Pakalpojumu nav iekļāvis visus nepieciešamos Pakalpojuma izdevumus vai nav piedāvājis cenu par visu Līgumā noteikto Pakalpojuma apjomu. Šajā punktā minētās papildus izmaksas sedz Izpildītājs. 
3.1.6. Izpildītājs periodiski veic atūdeņoto dūņu kontrolsvēršanu ar Pasūtītāju saskaņotā veidā.
3.1.7. Izpildītājs ir materiāli atbildīgs par Pasūtītāja īpašumā esošo konteineru bojājumiem Pakalpojuma sniegšanas laikā. Bojājumu nodarīšanas gadījumā tiek sastādīts akts, un konteineru remontu veic Izpildītājs par saviem līdzekļiem.
3.1.8. Izpildītājs apņemas savlaicīgi veikt transporta un konteineru remontu un/vai to nomaiņu, nodrošinot Pakalpojuma nepārtrauktību.
3.1.9. Izpildītājs apmaksā jauna konteinera vērtību Pasūtītājam piederošā konteinera pazušanas gadījumā, kas radies Izpildītāja vainas dēļ.
3.1.10. Par saviem līdzekļiem veikt konteineru novietošanas laukuma un tā apkārtnes satīrīšanu, ja piesārņojums radies Izpildītāja vainas dēļ.
3.1.11. Ja dūņu transportēšanas laikā notikusi dūņu noplūde, Izpildītājs nodrošina dūņu noplūdes seku likvidēšanu par saviem līdzekļiem.
3.1.12. Izpildītājs informē Pasūtītāju par jauniem rekvizītiem 10 (desmit) dienu laikā no to maiņas, pretējā gadījumā Pasūtītājs nenes atbildību par rekvizītu pareizību norēķinu dokumentos.
3.1.13. Ja Pasūtītājs neizpilda šī līguma prasības, Izpildītājam ir tiesības pārtraukt Pakalpojuma sniegšanu, par to iepriekš brīdinot Līgumā atrunātajā kārtībā.
3.2. Pasūtītāja tiesības un pienākumi:
3.2.1. Pasūtītājs nodrošina atūdeņoto dūņu uzkrāšanu konteineros, kas ir piemēroti pārvadāšanai ar Izpildītāja transportu.
3.2.2. Pasūtītājs nepieļauj cita veida atkritumu nonākšanu konteineros, kā arī nepieļauj konteinera pazušanu vai tā bojāšanu dūņu uzkrāšanas laikā. Ja konteineri tiek bojāti Pasūtītāja dūņu uzkrāšanas laikā, tiek sastādīts konteinera bojājuma akts, piesaucot Izpildītāju. Šajā gadījumā bojāto konteineru remontu apmaksā Pasūtītājs.
3.2.3. Pasūtītājs apmaksā jauna konteinera vērtību Izpildītājam piederošā konteinera pazušanas rezultātā, ja pie vainas ir Pasūtītājs.
3.2.4. Pasūtītājs uztur kārtībā pievedceļus, nodrošina Izpildītāja dūņu savākšanas transporta netraucētu piebraukšanu konteinera novietošanas laukumam konteinera savākšanas laikā.
3.2.5. Gadījumā, ja transporta kustības maršruts uz/no konteinera novietošanas laukuma tiek slēgts, Pasūtītājs norāda Izpildītājam citu transporta kustības rezerves maršrutu.
3.2.6. Pasūtītājs informē Izpildītāju par jauniem rekvizītiem 10 (desmit) dienu laikā no to maiņas, pretējā gadījumā Izpildītājs nenes atbildību par rekvizītu pareizību norēķinu dokumentos.
3.2.7. Saskaņā ar šī līguma noteikumiem, Pasūtītājs apmaksā Izpildītāja sniegto Pakalpojumu saskaņā ar līgumā noteikto cenu un Izpildītāja piestādīto rēķinu.
3.3. Pusēm vienojas, ka dūņu testēšanas biežumu akreditētā laboratorijā Pasūtītājs veic saskaņā ar tam izsniegtās B kategorijas piesārņojošās atļaujas nosacījumiem. 
3.4. Atūdeņoto dūņu testēšanas analīzes Pasūtītājs noformē un iesniedz Izpildītājam atbilstoši 2006. gada 2. maija Ministru Kabineta noteikumiem Nr. 362 “Noteikumi par notekūdeņu dūņu un to kompostu izmantošanu, monitoringu un kontroli”.
4. Personas datu aizsardzība
4.1. Ja Līguma un ar to saistīto pienākumu izpildes gaitā Pušu rīcībā nonāk informācija, kas saistīta ar konkrētām fiziskām personām – jebkura informācija, kas attiecas uz identificētu vai identificējamu fizisku personu (identificējama persona ir tāda, kuru var tieši vai netieši identificēt, jo īpaši, atsaucoties uz identifikatoru, piemēram, personas vārdu, uzvārdu, identifikācijas numuru, atrašanās vietas datiem, tiešsaistes identifikatoru vai vienu vai vairākiem fiziskajai personai raksturīgiem fiziskās, fizioloģiskās, ģenētiskās, garīgās, ekonomiskās, kultūras vai sociālās identitātes faktoriem), turpmāk tekstā – Personas dati, Puses apņemas:
4.1.1. nodrošināt Personas datu konfidencialitāti un Personas datus izmantot tikai Līgumā noteikto pienākumu pildīšanai un mērķu sasniegšanai;
4.1.2. bez otras Puses rakstiskas piekrišanas šos Personas datus trešajām personām izpaust tikai normatīvajos aktos noteiktajos gadījumos. Jebkurā gadījumā par Personas datu nodošanu trešajai personai Puses informē viena otru.
4.2. Puses informē viena otru par izmaiņām iesniegtajos Personas datos, ja tie zaudējuši savu aktualitāti, nav precīzi vai lūdz tos dzēst, ja Pusēm vairs nav tiesiska pamata apstrādāt šos datus. Puse, kas nodod Personas datus, ir atbildīga par datu precizitāti un tiesiskā pamata noteikšanu datu apstrādei.
4.3. Apstrādājot Personas datus, Pusēm ir pienākums ievērot Latvijas Republikā spēkā esošo normatīvo aktu prasības. Pusēm nav tiesību nodot datus ārpus Eiropas Savienības un Eiropas Ekonomiskās zonas robežām.
5. Nepārvarama vara
5.1. [bookmark: _Hlk94708077]Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, to pieņemšanu un stāšanos spēkā.
5.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un pēc pieprasījuma šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
5.3. Puses vienojas, ja Puse, kas vēlāk atsaucas uz nepārvaramas varas apstākļiem, nav ievērojusi iepriekšminēto paziņojumu un pierādījumu iesniegšanas kārtību, tās apgalvojumi nav uzskatāmi par nepārvaramas varas apstākļiem atbilstošiem.
5.4. Ja nepārvaramas varas apstākļi turpinās ilgāk par 1 (vienu) mēnesi, Pusēm jāvienojas par saistību izpildes atlikšanu, izbeigšanu vai turpināšanas procedūru.
6. Citi noteikumi
6.1. Līgums stājas spēkā tā abpusējas parakstīšanas brīdī un ir spēkā 1 (vienu) kalendāro gadu. Pusēm savstarpēji vienojoties, līguma termiņu ir iespējams pagarināt uz vēl vienu gadu.
6.2. Jebkuras izmaiņas Līgumā tiek izdarītas, Pusēm savstarpēji vienojoties. Līguma grozījumi un papildinājumi ir spēkā tikai tad, ja tie noformēti rakstveidā un ir abu Pušu parakstīti, tie ir pievienojami Līgumam kā neatņemamu sastāvdaļu. 
6.3. Ja kāds no Līguma noteikumiem zaudē spēku, tas neietekmē citu Līguma noteikumu spēkā esamību, un šādā gadījumā Pusēm ir pienākums piemērot Līgumu atbilstoši spēkā esošo normatīvo aktu prasībām.
6.4. Puses nav tiesīgas pilnīgi vai daļēji nodot šajā Līgumā noteiktās tiesības, pienākumus un saistības trešajām personām bez otras Puses rakstiskas piekrišanas.
6.5. Pusēm ir tiesības vienpusēji izbeigt Līgumu, ja viena no Pusēm likumā noteiktajā kārtībā tiek atzīta par maksātnespējīgu vai bankrotējušu vai pret to uzsākts likvidācijas process.
6.6. Līgums pilnībā apliecina Pušu vienošanos un gribu un ir saistošs Pusēm, to pilnvarotajām un atbildīgajām personām, kā arī tiesību un saistību pārņēmējiem.
6.7. Domstarpības un strīdi, kas radušās starp Pusēm Līguma izpildes laikā, tiek risināti pārrunu ceļā, bet, ja Puses nevar vienoties, tad domstarpības un strīdi tiek risināti tiesā pēc Latvijas Republikas normatīvajos aktos noteiktajā kārtībā.

6.8. Līgumam ir šādi pielikumi:
6.8.1. Tehniskā specifikācija;
6.8.2. Izpildītāja iesniegtais Tehniskais piedāvājums;
Izpildītāja iesniegtais Finanšu piedāvājums. 

7. Pušu rekvizīti
	Pasūtītājs 
SIA „Valmieras ūdens”
Reģ.Nr.: 44103033608
Adrese: Rūpniecības ielā 50, Valmiera, Valmieras novads, LV-4201
Banka: AS SEB Banka 
Konta Nr.	LV04UNLA0050005417162
Kontaktpersona līguma izpildes laikā:

________________________ __________


	Izpildītājs 
___________________	
Reģ.Nr.:	
Adrese:
Banka: 
Konta Nr.:	
Kontaktpersona līguma izpildes laikā:


_________________________ ___________




Dokuments ir parakstīts ar drošu elektronisko parakstu un satur laika zīmogu
